
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ĮPAREIGOJIMO PATEIKTI RAJONO SAVIVALDYBĖS ADMINISTRACIJOS 2023 M. VEIKLOS PLANO PROGRAMŲ PROJEKTUS IR 2022 M. VEIKLOS PLANO PROGRAMŲ ATASKAITŲ PROJEKTUS, UŽPILDYTUS PER STRATEGINIO PLANAVIMO INFORMACINĘ SISTEMĄ

2023 m. vasario    d. Nr. AT- 
Šakiai

Vadovaudamasis Lietuvos Respublikos strateginio valdymo įstatymu, Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl strateginio valdymo metodikos patvirtinimo“, Lietuvos Respublikos vietos savivaldos įstatymo 103 straipsnio 4 dalimi ir 29 straipsnio 8 dalies 16 punktu, Strateginio planavimo Šakių rajono savivaldybėje organizavimo tvarkos aprašo, patvirtinto Šakių rajono savivaldybės tarybos 2023 m. sausio 31 d. sprendimu Nr. T-3 „Dėl strateginio planavimo Šakių rajono savivaldybėje organizavimo tvarkos aprašo patvirtinimo“, 56, 92 ir 112 punktais, Šakių rajono savivaldybės tarybos 2017 m. gruodžio 21 d. sprendimu Nr. T-376 „Dėl rajono savivaldybės programų sąrašo patvirtinimo“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu:
1. Įpareigoju:
1.1. Šakių rajono savivaldybės programų koordinatorius ir už programas atsakingus asmenis iki 2023 m. vasario 24 d. pateikti rajono savivaldybės administracijos Biudžeto, turto ir strateginio planavimo skyriui 2023 m. savivaldybės administracijos veiklos plano programų projektus su visais priklausančiais priedais, užpildytus per Strateginio planavimo informacinę sistemą (STRAPIS).
1.2. Šakių rajono savivaldybės programų koordinatorius ir už programas atsakingus asmenis iki 2023 m. kovo 24 d. pateikti rajono savivaldybės administracijos Biudžeto, turto ir strateginio planavimo skyriui 2022 m. savivaldybės administracijos veiklos plano programų ataskaitų projektus su visais priklausančiais priedais, užpildytus per Strateginio planavimo informacinę sistemą (STRAPIS).
2. N u s t a t a u, jog rajono savivaldybės programų koordinatoriai ir už programas atsakingi asmenys atsako už teisingą 2023 m. veiklos programų projektuose ir 2022 m. veiklos programų ataskaitų projektuose duomenų pateikimą.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius                                                                         Dainius Grincevičius


Parengė
Biudžeto, turto ir strateginio planavimo skyriaus

